wickkiey/tamil-wikipedia-chunked huggingface dataset:
# கிருட்டிண பிரபா

## தொழில்

மாநில அளவிலான இளைஞர் திருவிழா போட்டியில் பிரபா பல விருதுகளைப் பெற்றார். இவர் மனோஜ் கின்னஸின் கொச்சின் நவோதயா குழுவில் நடனக் கலைஞராக சேர்ந்தார். பின்னர் இவர் சாஜன் பல்லுருத்தி மற்றும் பிரஜோத் போன்றோருடன் இணைந்து ஏசியாநெட் தொலைக்காட்சி நிறுவனத்திற்காக ஒரு 'நகைச்சுவை நிகழ்ச்சியை' நடத்தினார். பி உன்னிகிருட்டிணன் திரைப்படத்தில் கிருஷ்ண பிரபா அறிமுகமான பிறகு, மலையாளத் திரைப்படத் துறையில் தொடர்ச்சியான படங்களில் வெவ்வேறு கதாபாத்திரங்களில் நடித்துள்ளார். குறிப்பாக *நத்தோலி ஒரு செரியா மீனல்லா* (2013) மற்றும் *லைஃப் ஆஃப் ஜோசூட்டி* (2015) ஆகிய திரைப்படங்கள் இவருக்கு புகழைத் தேடித் தந்தன.  
2014இல், காவ்யா மாதவன், ரமேஷ் பிஷரோடி உள்ளிட்டவர்களின் பல பிரபலங்கள் ‘ஷீ டாக்ஸி’ திரைப்படத்தில் கிருட்டிணா நடித்த கதாபாத்திரத்திற்கும் 'போயிங் போயிங்' திரைப்படத்தில் சுகுமாரி கதாபாத்திரத்திற்கும் உள்ள ஒற்றுமையை சுட்டிக்காட்டியதை அடுத்து, மறைந்த சுகுமாரியுடன் தன்னை ஒப்பிடுவது பாக்கியம் என்று இவர் கூறியுள்ளார். 2017 ஆம் ஆண்டில் கிருட்டிண பிரபா விருது பெற்ற பல மாணவர்களுடன் சேர்ந்து திரைப்பட நடிகை காயத்ரி என்பவர் இயக்கிய ராதா மாதவம் என்ற நடன நாடகத்தை இயற்றினார். மேலும் இந்தப் படத்தில் நடித்ததைப் பற்றி கூறுகையில் “ஷீ டாக்ஸியில், நான் ஒரு ஆராய்ச்சி மாணவியாக நடிக்கிறேன். எனது தோற்றம் மற்றும் பழக்கவழக்கங்கள் அனைத்தும் வேறுபட்டவை. எனது முந்தைய பயணங்களில் நான் கிராமத்து பெல்லி கதாபாத்திரங்களில் நடித்திருக்கிறேன். ஆனால் இந்த படத்தில் நான் தடிமனான கண்ணாடிகளுடன் ஒரு அழகற்ற தோற்றத்தை வெளிப்படுத்துகிறேன். வேடிக்கையான பாத்திரம் உண்மையில் என் வாழ்க்கைக்கு ஒரு ஊக்கத்தை அளிக்கும். ”என்று கூறுகிறார். 2017 ஆம் ஆண்டில் தீரம் என்ற படத்திற்கான பாடலைப் பாடினார். இவர் 50 எண்ணிக்கைக்கும் மேற்பட்ட மலையாளத் திரைப்படங்களில் இவர் நடித்துள்ளார். மேலும், தொலைக்காட்சி நிகழ்ச்சிகளிலும் பங்கு பெற்றுள்ளார்.
# கிருட்டிண பிரபா

## விருதுகள்

**ஜெய்சி டேனியல் அறக்கட்டளை விருதுகள்**  
- கிருட்டிண பிரபா, 2009ம் ஆண்டில் சிறந்த பெண் நகைச்சுவை நடிகைக்கான *ஜெய்சி டேனியல்* அறக்கட்டளை விருதினைப் பெற்றுள்ளார்.
# வார்ப்புரு:Age in years, months, weeks and days/doc

This template returns the number of months, weeks and days that have elapsed between two dates.
# வார்ப்புரு:Age in years, months, weeks and days/doc

## Usage

<code> |month1 = |day1 = |year1 = |month2 = |day2 = | year2 = }}</code>  
Note that all parameters default to the current date, so for example, the second set of parameters can be out to calculate elapsed time since a past date:
- <code>Age in years, months, weeks and days |month1 = 1 |day1 = 1 |year1 = 1 }}</code> →  
Or simply, using the simpler parameter names, compatible with :
- <code>Age in years, months, weeks and days |month = 1 |day = 1 |year = 1 }}</code> →  
Alternatively, the first set of parameters can be out to get the time until a future date, such as the next :
- <code>Age in years, months, weeks and days |month2 = 1 |day2 = 15 |year2 = }}</code> →
# வார்ப்புரு:Age in years, months, weeks and days/testcases

| 2011-01-27 | default (today) |  |  |
| --- | --- | --- | --- |
| 2011-01-27 | 2011-12-27 | Only nonzero compoments of the age are displayed |  |
| 2011-01-01 | 2011-02-08 | "and" is placed correctly before the last nonzero component | } |
# ரோகிணி பாட்

ரோகினி ஜெய்ப்பூர் மற்றும் லக்னோ கரானாக்களில் கதக் பயின்றார். இவர் நடன அமைப்புகளில் ஒரு பெரிய சொல்வங்கியை உருவாக்கினார். அங்கு இவர் *அபிநயத்துக்கு* செய்முறை சார்ந்த பகுப்பாய்வு மற்றும் புதுமையான அணுகுமுறைகளை பயன்படுத்தினார். இந்துஸ்தானி செவ்வியல் இசையில் இவருக்கு இருந்த அறிவு காரணமாக, இவர் தனது நடன படைப்புகளுக்கு அவ்வப்போது இசையமைத்தார். விமர்சகர் சுனில் கோத்தாரி கூறுகையில், விஜய மேத்தா இயக்கிய *சகுந்தலாவுக்கான* இவரது நடன அமைப்பு குறிப்பிடத்தக்கது. காளிதாசரின் *ருது சம்ஹாரம்* மற்றும் இருக்கு வேதத்தைச் சேர்ந்த உஸ்பா சுக்தா போன்றவற்றிற்கு இவர் அமைத்த நடன அசைவுகள் நன்கு பாராட்டப்பட்டன.
# ரோகிணி பாட்

## ஆய்வுகள்

பட் பீகாரின், பட்னாவில் பிறந்தார், ஆனால் இவர் தனது பள்ளி மற்றும் கல்லூரிப் படிப்பை புனேவில் முடித்தார். இவர் ஒரு நடுத்தர வர்க்க கர்ஹடே பிராமண குடும்பத்திலிருந்து வந்தவர். ரோஹினி ஆரம்பத்தில் குரு பார்வதி குமாரிடம் பரதநாட்டியத்தில் பயிற்சி பெற்றார். இவர் 1946 இல் பெர்குசன் கல்லூரியில் கலைகளில் பட்டம் பெற்றார். அதே ஆண்டு ஜெய்ப்பூர் கரானாவின் சோஹன்லாலிடம் கதக் கற்கத் தொடங்கினார். ஆகியோரிடமிருந்து இந்துஸ்தானி இசையையும் கற்றுக் கொண்டார், மேலும் கதக்கில் முனைவர் பட்டம் பெற்றார்.
# ரோகிணி பாட்

## தொழில்

இவர் தனது கற்றல், அறிவுத்திரம், புவியியல், போன்ற பல்வேறு சூழ்நிலைகளின் காரணமாக, கதக்கில் சுதந்திரமாக பரிசோதனை முயற்சிகளைச் செய்ய தனது இசை மற்றும் அறிவுத்திரத்தைப் பயன்படுத்தினார். இவர் 1947 இல் புனேயில் நிருத்யபாரதி கதக் நடன அகாதமியை நிறுவினார். கடந்த ஆறு தசாப்தங்களாக இவர் தனது அகாதமியிலிருந்து நூற்றுக்கணக்கான நடனக் கலைஞர்களுக்கு பயிற்சி அளித்துள்ளார். மகாராஷ்டிராவின் நடுத்தர வர்க்க குடும்பங்களிடையே கதக் நடனத்தை பிரபலப்படுத்தினார்.  
1952 ஆம் ஆண்டில், இவர் இந்திய கலாச்சார தூதுக்குழுவின் உறுப்பினராக சீனத்திற்கு பயணம் மேற்கொண்டார். இந்த பயணத்தில் இந்திய நடனங்கள் மற்றும் நாடகம் தொடர்பான பழைய நூல்களைப் படிப்பதற்கான ஒரு வாய்ப்பாக இருந்தது. இது இவரது நுட்பத்தை செம்மைப்படுத்தியது. ரோகினி டெல்லி கதக் கேந்திர மாணவர்களின் தேர்வாளராகவும் பணியாற்றினார், இருப்பினும் அதன் பாடத்திட்டத்தை இவர் ஒருபோதும் ஏற்றுக்கொள்ளவில்லை.  
ரோகிணி பாட் மராத்தியில் இவரின் சுயசரிதை உள்ளிட்ட பல நூல்களை எழுதியுள்ளார், அவை இசடோரா டங்கனின் சுயசரிதையின் மொழிபெயர்பான *மஜி நிருத்யசதானா*, மற்றும் இசை மற்றும் நடனம் தொடர்பான சமஸ்கிருத கையேட்டின் திருத்தப்பட்ட பதிப்பான, *கதயா* *தர்பனா தீபிகா* என்று அழைக்கப்படும் *அபிநய தர்பனா* போன்ற நூல்கள் ஆகும். இந்த புராதன புத்தகத்தை ரோகினி தனது பல நடன அமைப்பு மற்றும் படைப்புத் திட்டங்களுக்கு அடிப்படையாகக் கொண்டார். கதக் குறித்து ஏராளமான பக்கங்களை எழுதியுள்ளார். மேலும் ரோகினி கதக்கின் *அபிநயா* மற்றும் பரதநாட்டியத்தில் கலாநிதி நாராயணன் குறித்து ஒரு ஒப்பாய்வை மேற்கொண்டார். இவர் மற்றொரு முக்கியமான கதக் ஆளுமையான ரெபா வித்யார்த்தியின் நெருங்கிய நண்பராக இருந்தார்.
# ரோகிணி பாட்

## இறப்பு

பாட் 2008 அக்டோபர் 10 அன்று தனது 83 வது வயதில் மகாராஷ்டிராவின் புனேவில் இறந்தார். அவரது மருமகளும் சீடருமான ஷாமா பாட் கருத்துப்படி, ரோகினி பாட் கடந்த ஐந்து ஆண்டுகளாக நடுக்கவாத நோயால் அவதிப்பட்டு வந்து, நோயால் உடலில் ஏற்பட்ட சிக்கல்களால் இறந்தார்.
# ரோகிணி பாட்

## விருதுகள்

- 1977: மாநில அரசின் மகாராஷ்டிர ராஜ்ய புராஸ்கர்
- 1979: சங்கீத நாடக அகாதமி விருது
- 1990: மகாராஷ்டிர கௌரவ் புராஸ்கர்
- 2001: காளிதாஸ் சம்மன் விருது
- 2006: சங்கீத நாடக அகாதமி கூட்டாளர்
- 2007: புதுடெல்லியின் சங்க நாடக அகாதமியிலிருந்து அகாடமி ரத்னா விருது
# ஆற்காடு தனகோடி முதலியார்

**இராவ் பகதூர் தனகோடி முதலியார்** அல்லது **ஆற்காடு தனகோடி முதலியார்** (*Arcot Dhanakoti Mudaliar*; பிறப்பு: 1852) 19 ஆம் நூற்றாண்டின் பிற்பகுதியில் சென்னை மாகாணத்தில் இருந்த ஒரு ஜமீந்தாரும், அறப்பணி செய்தவரும், தொழிலதிபரும் ஆவார்.
# ஆற்காடு தனகோடி முதலியார்

## வாழ்க்கைக் குறிப்பு

இவர் 1852 ஆம் ஆண்டில் ஒரு செல்வந்தக் குடும்பத்தில் பிறந்தார். உள்ளூரில் ஆதிக்கம் செலுத்தும் மற்றும் மிகப்பெரிய நில உரிமையாளர்களான வன்னியர் குலத்தைச் சேர்ந்தவர். இவர் இராணுவ மற்றும் இரயில்வே ஒப்பந்தத்தில் ஈடுபட்டார். இது சென்னை சென்னை நகரத்தில் ஒரு ஒப்பந்த பேரரசராக இவரை வளர்த்தது. 1885 இல் பெருநகர சென்னை மாநகராட்சி உறுப்பினராகவும் இருந்தார். இவரது மருமகன் ஏ. தங்கவேலு நாயக்கரும் ஒரு ஒப்பந்தக்காரராக இருந்தார். மேலும் பிற காரணங்களுக்காகவும் பல பங்களிப்புகளைச் செய்துள்ளார்.
# ஆற்காடு தனகோடி முதலியார்

## மற்ற நடவடிக்கைகள்

முதலியார் ஞான சமாஜ அமைப்பின் உறுப்பினராக இருந்தார். இது ஒரு கருநாடக இசை சபையாகும். இது சென்னையில் உள்ள மற்ற சபைகளின் தாயாகவும் கருதப்படுகிறது. இவர் சர் பிட்டி தியாகராய செட்டியாருடன் சேர்ந்தார். விக்டோரியா தொழில்நுட்ப நிறுவனத்தின் முதல் நிர்வாகிகளில் ஒருவராகவும் இருந்தார்.
# அலெக்சாண்டர் டெசுபிளாத்

**அலெக்சாண்டர் மிகேல் ஜெரார்டு டெசுபிளாத் ** (; பிறப்பு 23 ஆகத்து 1961) ஒரு பிரெஞ்சு திரைப்பட இசையமைப்பாளர் ஆவார். இரண்டு அகாதமி விருதுகளை வென்றுள்ளார். இது அல்லாமல் ஒன்பது அகாதமி விருதுகளுக்கு பரிந்துரை செய்யப்பட்டுள்ளார். மேலும் எட்டு சீசர் விருதுகளுக்கும் (மூன்று வெற்றி). பத்து பாப்தா விருதுகளுக்கும் (மூன்று வெற்றி), பதினொன்று கோல்டன் குளோப் விருதுகளுக்கும் (இரண்டு வெற்றி), மற்றும் ஆறு கிராமி விருதுக்ளுக்கும் பரிந்துரை செய்யப்பட்டுள்ளார்.  
பல்வேறு பெரிய ஹாலிவுட் திரைப்படங்களுக்கு இசையமைத்துள்ளார். அவற்றில் சில, *த குயீன்*, *தி கியூரியஸ் கேஸ் ஆப் பெஞ்சமின் பட்டன்*, *தி ட்விலைட் சாகா: நியூ மூன்*, *ஆரி பாட்டர் அண்டு த டெத்லி அலோவ்சு - பாகம் 1* *& பாகம் 2*, *தி கிங்ஸ் ஸ்பீச்*, *ஆர்கோ*, *காட்சில்லா*, *அன்புரோக்கன்*, மற்றும் *லிட்டில் வுமன்*.
# இலஞ்சிவேள்

**இலஞ்சிவேள்** (Ilanji Vel) இவர் யது இராச்சியத்தின் பண்டைய வேளிர்களில் ஒருவர் ஆவார். இவர் குற்றாலம் அருகே இலஞ்சி என்ற பிரதேசத்தை ஆட்சி செய்தார். இவர் பண்டைய பாண்டியர்களின் குலத்தைச் சேர்ந்தவராவார் . 2003 ஆம் ஆண்டில், இலஞ்சி வேள் மற்றும் அவரது வம்சாவளியைப் பற்றிய உண்மைகளை வெளிப்படுத்தும் ஒரு குகை வேலைப்பாடு கண்டுபிடிக்கப்பட்டுள்ளது. கல்வெட்டு இலஞ்சி மன்னர் பெரிய பரவனின் மகன் என்று கூறுகிறது. இந்த பரவர்கள் இன்று 1530 களில் கிறித்துவ மதத்திற்கு மாற்றப்பட்டு கடலோரப் பகுதியில் வாழ்கின்றனர். எனவே இந்த கல்வெட்டு பாண்டியன் பரம்பரை பரதவர்களிடமிருந்து வந்திருக்க வேண்டும் என்று தெளிவான சித்திரத்தைத் தருகிறது . கல்வெட்டு, "இலஞ்சி வேள், மா பரவன் மாகன் நல் மழுக்காய் கொடுப்பிதவன்", ("ஒரு பெரிய பரவர் தலைவரின் மகன் இலஞ்சி வேள் இந்த புனிதமான குகை வாசஸ்தலத்தை வழங்கியுள்ளார்" என்று கூறுகிறது. )
# புவனேசுவரி (நடிகை)

**புவனேஸ்வரி** ஒரு இந்திய மாடல், திரைப்பட மற்றும் தொலைக்காட்சி நடிகை ஆவார். அவர் தென்னிந்திய சினிமா மற்றும் தொலைக்காட்சியில் பணியாற்றியதற்காக அறியப்படுகிறார். பல நாடக தொடரில் எதிர்நாயகி வேடங்களுக்கு விமர்சன ரீதியான பாராட்டுகளைப் பெற்றார். 2003 ஆம் ஆண்டு தமிழ்த் திரைப்படமான *பாய்ஸ்* திரைப்படத்தில் ராணி என்ற கதாபத்திரத்தில் சிறப்புத் தோற்றத்தில் நடித்தார். இப்படம் மூலம் தமிழ், தெலுங்கு, கன்னடம், மலையாளம், ஹிந்தி என ரசிகர்களுக்கு அறிமுகமானார். முக்கிய கதாபாத்திரத்தில் *குர்குரே* நடித்த முதல் திரைப்படமாகும்.  
தற்போது புவனேஸ்வரி ஆன்மீக பாதையில் பயணித்து மக்களுக்கு சேவை செய்யும் நோக்கத்துடன் தினமும் அன்னதானம் செய்து வருகிறார். தேவர் பேரவையில் மாநில மகளிர் அணி செயலாளர் ஆக இருக்கிறார்.
# புவனேசுவரி (நடிகை)

## திரைப்பட வரலாறு

| 2000 | *கந்தா கடம்பா கதிர்வேலா* | தமிழ் |  |
| --- | --- | --- | --- |
| *பிரியமானவளே* | பிரியாவின் தோழி | தமிழ் |  |
| 2001 | *ரிஷி* | தமிழ் |  |
| 2003 | *டோங்கா ராமுடு & கட்சி* | தெலுங்கு |  |
| *சார்மினார்* | தெலுங்கு |  |  |
| *பாய்ஸ்* | ராணி | தமிழ் |  |
| 2004 | *வள்ளித்தாரு ஒக்கேட்* | தெலுங்கு |  |
| *குடும்ப சங்கர்* | பரப்ரஹ்மா சுவாமி (வட்டி) | தெலுங்கு |  |
| *என்னாவோ புடிச்சிருக்கு* | சரோஜா | தமிழ் |  |
| 2005 | *கொன்செம் டச்லோ வுண்டே செபுடானு* | தெலுங்கு |  |
| *நுவந்தே நாகிஷ்டம்* | தெலுங்கு |  |  |
| *குண்டக்கா மண்டக்க* | தமிழ் |  |  |
| *சக்ரம்* | தெலுங்கு |  |  |
| 2006 | *பாக்யலட்சுமி பம்பர் டிரா* | மல்லிகா ஷர்பத் | தெலுங்கு |
| *தலைநகரம்* | தமிழ் |  |  |
| 2007 | *மனசே மௌனமா* | அஞ்சநேயாவின் மனைவி | தமிழ் |
| *பூகைலாஷ்* | தெலுங்கு |  |  |
| *வணக்கம் பிரமிஸ்டாரா* | தெலுங்கு |  |  |
| *சீமா சாஸ்திரி* | நீலாம்பரி | தெலுங்கு |  |
| 2008 | *குபேரலு* | தெலுங்கு |  |
| *நகரம்* | வாணி | தெலுங்கு |  |
| *சுவர் சுவரொட்டி* | தெலுங்கு |  |  |
| *கிருஷ்ணார்ஜூனா* | ஜோதிஷ் பிரம்மநந்தத்தின் மனைவி | தெலுங்கு |  |
| *குர்குரே* | தெலுங்கு | முன்னணி நடிகை |  |
| 2009 | *பிச்சா மனசு* | தெலுங்கு |  |
| *ஆஞ்சனேயலு* | பவானி | தெலுங்கு |  |
| *கஜ* | தெலுங்கு | சிறப்புத் தோற்றம் |  |
| 2010 | *ரங்கா தி டோங்கா* | தெலுங்கு |  |
| 2011 | *அகராதி* | தெலுங்கு |  |
| 2013 | *காளி* | தெலுங்கு |  |
| *சரவ்யா* | தெலுங்கு |  |  |
| 2014 | *ஆலா ஜராகிண்டி ஓகா ரோஜு* | தெலுங்கு |  |
# புவனேசுவரி (நடிகை)

## தொலைக்காட்சி

| 2015 | *பாசமலர்* | அவராகவே | சன் டிவி |
| --- | --- | --- | --- |
| 2014-2016 | *சந்திரலேகா* | வசந்திர தேவி அசோக் குமார் (எதிர்மறை பாத்திரம்) | சன் டிவி (நிஹாரிகாவால் மாற்றப்பட்டது) |
| 2014-2015 | *ஒரு கை ஓசை* | எதிர்மறை பங்கு | ஜீ தமிழ் |
| 2009-2010 | *தேக்கதி பொண்ணு* | பவுன் தை | கலைஞர் தொலைக்காட்சி |
| 2005-2007 | *ராஜா ராஜேஸ்வரி* | வள்ளி / ராதிரி தேவி | சன் டிவி |
| 1999 - 2001 | *சித்தி* | சங்கீதா ஸ்ரீ | } |
# பத்திரகாளி

**பத்யிரகாளி** (*Bhadrakali* , , , , , , , குடகு மொழி : ಭದ್ರಕಾಳಿ) (பொல்லின் பொருள் *"கண்ணியமான காளி")* என்பவர் தென்னிந்தியாவின் மிகப் பிரபலமான ஒரு இந்து மதம் தெய்வம் ஆவார். தேவி மகாத்மியத்தில் குறிப்பிடப்பட்டுள்ள பெரிய தெய்வமான சக்தி அல்லது ஆதி பராசக்தி ( துர்க்கை, தேவி, மகாதேவி, அல்லது மகாமயை என்றும் அழைக்கப்படுகிறார்) என்ற துடியான தெய்வ வடிவங்களில் இவரும் ஒருவர். கேரளத்தில் வணங்கப்படும் மகாகாளி, சாமுண்டி மற்றும் காளி போன்ற தெய்வங்கள் பெரிய தெய்வமான பத்திரக்காளியின் பிரபலமான வடிவங்களாகும். இதனால். கேரளத்தில் இவர் நல்லதைப் பாதுகாக்கும் மகாகளியாகவும் நன்மை மற்றும் நல்வாய்ப்பின் (அதிர்ஷ்டம்) வடிவமாகக் காணப்படுகிறார்.  
இந்த தெய்வம் மூன்று கண்கள், மற்றும் நான்கு, பதினாறு அல்லது பதினெட்டு கைகளைக் கொண்டவராக குறிக்கப்படுகிறார். இவர் கைகளில் பல ஆயுதங்களை ஏந்தியவாறு உள்ளார். இவருடைய தலையைச் சுற்றிலுமிருந்து தீப்பிழம்புகள் பாய்கின்றன, இவரது வாயில் இருந்து கோரைப் பற்கள் நீண்டுள்ளன. இவரது வழிபாடு சப்தகன்னியரின் தாந்த்ரீக பாரம்பரியத்துடனும், பத்து மகா வித்யக்களின் பாரம்பரியத்துடனும் தொடர்புடையது மற்றும் சக்தியின் அகன்ற குடையின் கீழ் வருகிறது. சர்க்காரா, கொடுங்கல்லூர், ஆட்டுக்கல், செட்டிகுளங்கரா, திருமந்தம்குன்னு மற்றும் சோட்டனிகாரை ஆகியவை கேரளத்தில் உள்ள பிரபலமான பத்ரகளி கோயில்கள் ஆகும்.  
பத்ரகாளி முதன்மையாக நான்கு வடிவங்களில் வணங்கப்படுகிறார்: தாருகாஜித் (தாரிகா அரக்கனைக் கொன்றவளாக), தக்ஷாஜித் (தக்ஷனைக் கொன்றவளாக), ருருஜித் (ருரு என்ற அரக்கனைக் கொன்றவளாக) மற்றும் மஹிஷாஜித் (மகிஷாசூரனைக் கொன்றவளாக).
# பத்திரகாளி

## சொற்பிறப்பு

சமஸ்கிருதத்தில், *பத்ரா* என்றால் *ஒழுக்கமானவர் என்று* பொருள் *.* எனவே 'பத்ரா காளி' என்ற சமஸ்கிருத பெயரை இந்தியில் 'மகாமயா காளி' என்று மொழிபெயர்க்கலாம்.
# பத்திரகாளி

## தோற்றுவாய்கள்

பத்ரகாளியின் தோற்றம்- திருபிறப்பு அல்லது அவதாரம் குறித்து குறைந்தது ஐந்து பாரம்பரிய பதிப்புகள் உள்ளன:
# பத்திரகாளி

## தோற்றுவாய்கள்

### தாரிகா வதம்

காரளத்தில் இன்றும் பத்ரகாளி வழிபாடு காணப்படுகிறது. மார்கண்டேய புராணத்தில் தோன்றிய ஒரு கதையை அடிப்படையாகக் கொண்ட தாரிகாவைக் வதம் செய்தவர் "***தரிகாஜித்***" என்று பொதுவாக வழிபடுகிறார். இது "பத்ரகாளி மகாத்மியம்" அல்லது "தாருகா வதம்" என்று அழைக்கப்படுகிறது.  
அசுரன் தாருகனுக்கு கற்பில் சிறந்த மனைவியான மனோதரி இருப்பதாகக் கூறப்பட்டது, இவர் தனது கணவரை யாரும் வெல்லமுடியாத ஒரு சிறப்பு மந்திரத்தை வைத்திருந்தார், இதனால் இந்த அசுரன் தன் மனைவியில் ஆற்றலால் நிரந்தரமான பாதுகாப்பைக் கொண்டிருந்தான். தாரிகா தன்னை யாரும் வெல்லமுடியாத ஆற்றலைப் பயன்படுத்தி லோங்களைத் துன்புறுத்தியும், தேவர்களின் லோகத்தைக் கைப்பற்றினான். அசுரன் தாரிகாவின் இந்தச் செயல்களைப் பற்றி அறிந்த சிவன் அறிந்ததும், இவர் தனது தீ உமிழும் மூன்றாவது கண்ணைத் திறந்தார். இதன் விளைவாக இந்த மூன்றாவது கண்ணில் இருந்து பத்ரகாளியின் பாரிய மூர்க்க வடிவம் வெளிப்பட்டது (இந்த அவதாரத்தில், தேவி அவரது மனைவி அல்ல, ஆனால் அவரது மகள். ) இவ்வாறு வெளிப்பட்ட பத்ரகளியை தாரிகாவை அழிக்கும்படி சிவன் கட்டளையிட்டார். இந்த பத்ரகாளியின் வாகனமாக வேதாளம் இருந்தது.
# ஏ. ஆர். நாப்

**சர் ஆர்தர் ரோலண்ட் நாப் (**Sir Arthur Rowland Knapp) (பிறப்பு: 1870 திசம்பர் 10 - இறப்பு: 1954 மே 22) இவர் ஓர் பிரித்தானிய அரசு ஊழியர் ஆவா., இவர் 1923 முதல் 1926 வரை சென்னை ஆளுநரின் நிர்வாகக் குழுவின் வருவாய் உறுப்பினராக பணியாற்றியுள்ளார். மேலும் பிரித்தானிய பேரரசின் ஆணைக்குழுவின் தளபதியாகவும், விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும் மற்றும் விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.
# ஏ. ஆர். நாப்

## ஆரம்ப கால வாழ்க்கை

ஆர்தர் நாப் 1870 இல் *வூல்ஸ்டனில்* *லெப்டினன்ட் கர்னல் சார்லஸ் பாரெட் நாப்* என்பவருக்குப் பிறந்தார். *வெஸ்ட்மின்ஸ்டர்* பள்ளி மற்றும் ஆக்சுபோர்டில் உள்ள ஒரு கிறித்துவ தேவாலயப் பள்ளியில் கல்வி பயின்றார். இவர் *புளோரன்ஸ் ஆனி மூர்* என்பவரை 1899 ஆகஸ்ட் 9 அன்று இந்தியாவின் சென்னையில் மணந்தார். இவரது மனைவி *புளோரன்ஸ்* புனித *எட்மண்ட்ஸ் ஹால்* ஆக்சுபோர்டு கல்லூரியின் முதல்வர் *எட்வர்ட் மூர்* என்பவரின் மகளாவார்.  
இவரது மகள் மார்கரெட் எல்ப்ரெடா நாப் பிரபல அரச கடற்படை அதிகாரி மற்றும் கடற்படை புலனாய்வு இயக்குநர் அந்தோனி பசார்ட் என்பவரை மணந்தார். மேலும் இறையியலாளர் சர் அந்தோணி எப். பசார்ட் என்பவர் இவரது பேரன் ஆவார்.
# ஏ. ஆர். நாப்

## தொழில்

நாப் 1891 இல் இந்திய ஆட்சிப் பணியில் சேர்ந்தார். சென்னை மாகாணத்தின் மலபார் மாவட்ட உதவி ஆட்சியர் மற்றும் நீதிபதியாக பணியாற்றினார். 1899 ஆம் ஆண்டில், இவர் வருவாய்த்துறை வாரியத்தின் கீழ் செயலாளராக நியமிக்கப்பட்டார். நாப் 1919ஆம் ஆண்டில் பிரித்தானிய பேரரசின் ஆணைக்குழுவின் தளபதியாக நியமிக்கப்பட்டார்., 1922ஆம் ஆண்டில் விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும் 1924இல் விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.).
# ஏ. ஆர். நாப்

## சட்டமன்றம்

1923ஆம் ஆண்டில், நாப் சென்னை சட்டமன்றத்திற்கு பரிந்துரைக்கப்பட்டார் . இதில் 1923 முதல் 1926 வரை பணியாற்றினார்.
# ஏ. ஆர். நாப்

## இறப்பு

நாப் 1954 மே 22 அன்று தனது 83 வயதில் இறந்தார்.
# த சேப் ஆஃப் வாட்டர்

***த சேப் ஆஃப் வாட்டர் *** 2017 ஆம் ஆண்டு வெளீவந்த ஒரு அமெரிக்க காதல் திரைப்படம் ஆகும். 1962 ஆம் ஆண்டு பால்ட்டிமோர், மேரிலாந்து அமைப்பில் திரைப்படம் எடுக்கப்பட்டுள்ளது. படமாக்கல் ஆமில்டன், ஒண்டாரியோ, கனடாவில் , ஆகத்து - நவம்பர் 2016 இல் நடை பெற்றது.
# கிறிஸ்டோப் சாமுவேல் ஜான்

**கிறிஸ்டோப் சாமுவேல் ஜான்** சுவிசேஷப் பணிகளுக்காக இந்தியாவிற்கு வந்து 42 ஆண்டுகள் தரங்கம்பாடியிலேயே வாழ்ந்து மறைந்த ஜெர்மன் பாதிரி. புராட்டஸ்டெண்ட் மிஷினரிகளின் தொட்டில் என்றழைக்கப்படும் தரங்கம்பாடிக்கு தமிழின் வரலாற்றில் தனித்த இடம் உண்டு. சீகன் பால்க் பாதிரி பல்வேறு எதிர்ப்புகளுக்கும் போராட்டங்களுக்கும் இடையே இந்திய மொழிகளில் முதன் முறையாக விவிலியத்தை தமிழில் மொழிபெயர்த்து அச்சிட்டார். அவரைப் போலவே ஜெர்மனியில் பிறந்து டேனிஷ் மிஷினரிக்காக தரங்கம்பாடிக்கு வந்து சேர்ந்தவர் ஜான்.  
கல்விப்பணி, இறைப்பணி தவிர்த்து இனப்பண்பாட்டியல், மொழியியல், விலங்கியல், வரலாற்றுத்துறைகளில் ஆய்வுகளை முடுக்கினார் ஜான். தென்னிந்தியா முழுக்கப் பயணித்து திரட்டிய அறிவை உடனுக்குடன் சமகாலத்தைய ஆய்வாளர்களான ஜார்ஜ் ஃபாஸ்டர், மார்கஸ் ஃப்ளோஜ், வில்லியம் ரோஸ்பர்க் போன்றோருடன் பகிர்ந்துகொண்டார். ஜான் வரைந்த ஓவியங்களும், ஆய்வுக்குறிப்புகளும் மார்கஸ் எழுதிய மீன்களின் வரலாற்று நூலுக்கு அடிப்படையாக அமைந்தன. ஜான் நுரையீரல் தொற்று நோயால் பாதிக்கப்பட்டார். கண் பார்வையையும் படிப்படியாக இழந்து வந்தார். நோயின் சுமை அவரது ஆய்வுப் பணிகளை தடை செய்யவில்லை. 66 வது வயதில் பக்கவாதம் தாக்கி மறைந்த ஜான் பாதிரி தரங்கம்பாடியில் நல்லடக்கம் செய்யப்பட்டார்.  
அறிவியல் துறைக்கு ஜான் பாதிரி ஆற்றிய சேவைக்கு மரியாதையாக ஜெர்மானிய ஆய்வறிஞர்கள் சொஸைட்டி அவருக்கு முனைவர் பட்டம் வழங்கியது. ஆய்வாளர் மார்கஸ் ஒரு மீன் இனத்திற்கு ஜானியஸ் எனும் பெயர் சூட்டினார். இந்தியாவின் முதல் பாம்பு மனிதர் எனும் புகழைப் பெற்ற நீர் நில ஊர்வன விலங்குகள் ஆய்வுத்துறையின் முன்னோடி பேட்ரிக் ரஸ்ஸல் மண்ணுள்ளிப் பாம்புகளுக்கு எரிக்ஸ் ஜான்னி என பெயர் சூட்டி கெளரவித்தார்.
# மணவூர்

**மணவூர்** (Manavur) என்பது சென்னையிலிருந்து 54 கிலோமீட்டர் தொலைவில் மத்திய-அரக்கோணம் இரயில் பாதையில் அமைந்துள்ள ஒரு வரலாற்றுக் கிராமமாகும். இந்த கிராமம் 7 ஆம் நூற்றாண்டின் முற்பகுதியைச் சேர்ந்தது. பழைமையான தொண்டை மண்டலத்தை 24 பிரிவுகளாகப் பிரித்து குரும்பர்கள் என்பவர்கள் ஆட்சி செய்தனர் என்பதை வரலாற்று உண்மைகள் வெளிப்படுத்துகின்றன. அவற்றில் மணவூர் 4 வது பிரிவாகும்.  
1200 ஆண்டுகள் பழமையான திருநந்தீசுவரர், கர்கடகேசுவரர், கந்தசாமி மற்றும் விநாயகர் போன்ற இந்துக்கடவுள்களின் கோயில்கள் இந்த சிறிய கிராமத்தில் அமைந்துள்ளன. இந்தக் கோயில்களின் கருவறைகளில் காணப்படும் பல கல்வெட்டுகளும், சிற்பங்களும் மற்றும் கட்டடக்கலை வடிவமைப்பும் வழக்கமான சோழர் கால கட்டுமானத்தை சித்தரிக்கின்றன.
# மணவூர்

## சிறீ ஆனந்தவள்ளி சமேதா திருநந்தீசுவரர் கோயில்

இந்த கோவில் திருநந்தீசுவரரை மூலவராகக் கொண்டுள்ளது. இதன் வடக்குப் பகுதியில், ஆனந்தவள்ளி தாயார் கோயில் உள்ளது. வெளிப்புற பிரகாரத்தில் பிள்ளையார், முருகன் மற்றும் பைரவர் ஆகிய தெய்வங்கள் சேத்திரபாலகராக அமர்ந்துள்ள்னர். கருவறையைச் சுற்றி தட்சிணாமூர்த்தி (சிவ வடிவம்), இலிங்கோத்பவர், பிரம்மா மற்றும் துர்க்கை சிலைகள் நிறுவப்பட்டுள்ளன.  
திருவாலங்காட்டில் சிவன் தனது நடனத்திற்குப் பின்னர் திருமணக் கோலத்தில் அகத்தியருக்கு தனது துணைவியார் ஆனந்தவள்ளியுடன் தரிசனம் அளித்ததாகக் கூறப்படுகிறது. எனவே இந்த கிராமம் மணவூர் என்று அறியப்பட்டது. நந்தி பகவான் மற்றும் முனிவர் அகத்தியர் ஆகியோர் இங்கு வழிபட்டு வந்துள்ளனர். கூவம் மற்றும் தக்கோலம் கோயில்களில் காணப்படும் கல்வெட்டுகள் இந்த கோயிலின் மகிமையைப் பற்றி பேசுகின்றன. மணவூரில் உள்ள கோயில்கள் ஆகம சாத்திரங்களில் குறிப்பிடப்பட்டுள்ளபடி சரியான சீரமைப்புடன் கட்டப்பட்டுள்ளன.
# மணவூர்

## சிறீ ஆனந்தவள்ளி சமேதா திருநந்தீசுவரர் கோயில்

### கோயிலின் தற்போதைய நிலை

திருநந்தீசுவரர் கோயில் பாழடைந்த நிலையில் இருந்தது. தற்போது அது புதுப்பிக்கப்பட்டுள்ளது. அசல் மகிமையை மீட்டெடுப்பதற்கும் வீழ்ச்சியடைந்த கம்பீரத்தை நிலைநிறுத்துவதற்கும் ஒரு முயற்சியாக உள்ளூர் கிராமவாசிகள் ஊதியமின்றி உழைத்து இந்த வரலாற்று கோயிலின் ஒரு பகுதியை மீட்டெடுத்தனர். இருப்பினும், குறிப்பிட்ட நிபுணத்துவம் தேவைப்படும் பிற பணிகள் உள்ளன.
# அமெரிக்க ஒளிபரப்பு நிறுவனம்

**அமெரிக்க ஒளிபரப்பு நிறுவனம்** (American Broadcasting Company) ஒரு அமெரிக்க நாட்டு பன்னாட்டு வணிக ஒளிபரப்பு தொலைக்காட்சி நெட்வொர்க் ஆகும். இது வால்ட் டிஸ்னி தொலைக்காட்சியின் முதன்மை நிறுவனமும் வால்ட் டிஸ்னி நிறுவனத்தின் டிஸ்னி மகிழ்கலை உள்ளடக்கத்தின் ஒரு பிரிவு ஆகும்.  
இந்த நெட்வொர்க் தலைமையகம் கலிபோர்னியாவின் பர்பாங்கில், ரிவர்சைடு டிரைவில், வால்ட் டிஸ்னி ஸ்டுடியோவிலிருந்து நேரடியாக தெரு முழுவதும் மற்றும் ராய் ஈ. டிஸ்னி அனிமேஷன் கட்டிடத்தை ஒட்டியுள்ளது. நெட்வொர்க்கின் இரண்டாம் நிலை அலுவலகங்கள் மற்றும் அதன் செய்தி பிரிவின் தலைமையகம் நியூயார்க் நகரில், மன்ஹாட்டனின் மேல் மேற்கு பக்கத்தில் 77 மேற்கு 66 வது தெருவில் உள்ள அதன் ஒளிபரப்பு மையத்தில் உள்ளது.
# ரங்கா தி தொங்கா (திரைப்படம்)

**ரங்கா தி தொங்கா** என்பது ஜி. வி. சுதாகர் நாயுடு இயக்கிய தெலுங்குத் திரைப்படம் ஆகும். இதில் ஸ்ரீகாந்த் மற்றும் விமலா ராமன் நடித்துள்ளனர். இந்த திரைப்படம் 30 டிசம்பர் 2010 அன்று வெளியிடப்பட்டது.  
இத்திரைப்படம் நடிகர் சிறீகாந்தின் 101 வது திரைப்படம் ஆகும். இத்திரைப்படத்தில் இராயலசிம்மா இடத்தினை அடிப்படையாகக்கொண்டு கதைகளம் அமைக்கப்பட்டிருந்தது.
# ரங்கா தி தொங்கா (திரைப்படம்)

## நடிகர்கள்

- சிறீகாந்த் -ரெங்கா / பவானி பிரசாத்
- விமலா ராமன் - இன்ஸ்பெக்டர் மங்கம்மா
- ரம்யா கிருஷ்ணன் -பவானி பிரசாதின் மனைவி
- தெலுங்கானா சகுந்தலா
- ஜி. வி. சுதாகர் நாயுடு
- ஜெய பிரகாஷ் ரெட்டி
- நாகேந்திர பாபு - காவல் ஆய்வாளர்
- சித்திரம் சீனு
- ஜோதி
- புவனேசுவரி
- சாக்சி சிவானந்த்
- சுமன் செட்டி
- சலபதி ராவ்
- திருப்பதி பிரகாசு
- சிவாஜி ராஜா
# நியாக்கிம் கேட்வெக்

**நியாக்கிம் கேட்வெக்** ஒரு தென் சூடான்- அமெரிக்கன் மாடல் ஆவார். இவரின் கருமையான தோல் நிறம் கவனம் பெற்று, இன்ஸ்ட்டாகிராம் செயலில் குறிப்பிடத்தக்க புகழ் அடைந்திருக்கின்றார்.
# நியாக்கிம் கேட்வெக்

## சுயசரிதை

கேட்வெகின் பெற்றோர்கள் தென் சூடானில் வாழ்ந்தனர். அவர்கள் தென் சூடான் உள்நாட்டுப் போர் காலத்தில் கேட்வெகின் பிறந்தார். அவரது பெற்றோர் தென் சூடானில் இருந்து தப்பித்து செல்லும் போது எத்தியோப்பியாவில் நையகிம் எனுமிடத்தில் பிறந்தார். அங்கு அவர்கள் அகதி முகாம்களில் வசித்து வந்தனர். கடைசியில் அவர் தனது குடும்பத்துடன் அமெரிக்காவுக்கு குடிபெயர்ந்தார், அதே நேரத்தில் அவருக்கு 14 வயது. முதலில் நியூயார்க்கின் பஃபேலோவில் குடியேறினார், பின்னர் அவர் மினசோட்டாவின் மினியாபோலிஸுக்கு குடிபெயர்ந்தார்.  
அவர் தென் சூடானில் பிறக்கவில்லைன்றாலும், தன் பூர்வீகம் தெற்கு சூடான் எனவே கருதுகிறார். செயின்ட் கிளவுட் ஸ்டேட் பல்கலைக்கழகத்தில்ஒரு பேஷன் ஷோவில் பங்கேற்ற பிறகு வடிவழகு வாழ்க்கையை தொடங்கினார். அவர் 2017 ஆம் ஆண்டு *ஜிக்சா* படத்திற்கான விளம்பர சுவரொட்டிகளில் தோன்றியுள்ளார்.
# நியாக்கிம் கேட்வெக்

## சமூக ஊடகம்

கேட்வெக் இயற்கையாகவே கருமையான தோல் நிறத்திற்கு பெயர் பெற்றார். இவரை கருமையின் ராணி என்று செல்லப்பெயர் வைத்து அழைக்கின்றனர். கேட்வெக் தன்னுடைய நிறத்தின் காரணமாக விமர்சனங்களையும், பிரட்சனைகளையும் ஏதிர் கொண்டார், ஆனால் அவரது ரசிகர்கள் அவரின் நிறத்தினைப் போற்றினர். இன்ஸ்ட்டாகிராம் செயலியில் 5,50,000 மில்லியன் பின் தொடர்பவர்கள் இருக்கின்றார்கள்.
# ஆரணி அரண்மனை

**ஆரணி அரண்மனை** தமிழ்நாட்டில், திருவண்ணாமலை மாவட்டத்தில் உள்ள ஆரணியில் அமைந்துள்ள அரண்மனை ஆகும். இந்த அரண்மனை முதலில் ஆரணி ஜாகீர்களால் கட்டப்பட்டதாகும்.  
இந்த அரண்மனை ஆரணி - வேலூர் தேசிய நெடுஞ்சாலையில் வடக்குப் புறமாக சென்று பூசிமலைக்குப்பம் எனும் இடத்தில் தனித்த காட்டில் தனித்து நிற்கிறது இந்த ஜாகீர் கால அரண்மனை ஆகும்.  
ஒரு ஆங்கிலேய பெண்ணின் மீது கொண்ட காதலால் தனி பங்களாவை கட்டியவர் திருமலை ஜாகீர் சாகீப் ஆவார். அந்த பெண்ணுடன் இந்த அரண்மனையில் வாழ்ந்து வந்ததாக வரலாறு உள்ளது. இந்த அரண்மனை பிரெஞ்சு கட்டிட கலை அம்சங்களை கொண்டுள்ளது.  
இந்த ஆரணி அரண்மனை “பிரெஞ்சு பெண்” பற்றிய காதல் கதையையும் மற்றும் பிரெஞ்சு பங்களா என்று அழைக்கப்படும் ஆரணி ஜாகிர்தாரின் அரண்மனைகளில் ஒன்றாக இருக்கும் என்பதற்கான சான்றுகளும் கட்டிடத்தின் நுழைவாயிலில் உள்ள லத்தீன் குடும்ப குறிக்கோள் மூலம் கண்டறிய முடிகிறது. .
# ஆரணி அரண்மனை

## இதனையும் காண்க

- ஆரணி ஜாகீர்  
- ஆரணி கோட்டை  
- ஆரணி சண்டை  
- ஆரணி
# சுவாதி பீஸ்

**சுவாதி பீஸ்** (**Swati Bhise)** ( பிறப்பு: 1959 அக்டோபர் 2) ஒரு பரதநாட்டிய நடனக் கலைஞரும், நடன இயக்குநரும், கல்வியாளரும், தயாரிப்பாளாரும், மற்றும் கலைகளை மேம்படுத்துபவராவும் அறியப்படுகிறார்.
# சுவாதி பீஸ்

## நடன வாழ்க்கை

சுவாதி பத்ம விபூசண் விருது பெற்ற சோனல் மான்சிங்கின் முதல் சீடர் ஆவார். புதுதில்லியில் உள்ள இந்திய செம்மொழி நடன மையத்தில் அறிமுகமானதிலிருந்து, இவர் தேசிய கலை நிகழ்ச்சிகளுக்கான இந்திய மையமான "லிங்கன் மையம்", ஆசியா சங்கம், சிம்பொனி ஸ்பேஸ், பெருநகரக் கலை அருங்காட்சியகம், இளைஞர்களிடையே இந்திய செம்மொழி இசை மற்றும் கலாச்சாரத்தை மேம்படுத்துவதற்கான சமூகம் மற்றும் சோவியத் கலாச்சார அவை போன்றவை உள்ளிட்ட இடங்களில் உலகம் முழுவதும் நிகழ்ச்சிகளை விரிவாக நிகழ்த்தியுள்ளார். ஐக்கிய நாடுகள் சபையின் 40 வது ஆண்டுவிழாவில் இவரது குறிப்பிடத்தக்க சில நிகழ்ச்சிகள் இருந்தன. அவற்றில், எல்சா பெரெட்டி மற்றும் பாலோமா பிக்காசோவின் புதிய கண்ணி வடிவமைப்புகளை திப்பனி அண்ட் கோ, மற்றும் தெற்காசிய சிற்பக் கலை பிரிவின் திறப்பிற்காக பெருநகரக் கலை அருங்காட்சியகம் ஆகியவற்றின் திறப்பு விழாக்கள் போன்றவை அடங்கும். சிட்னி கோல்ட்ஃபார்ப் மற்றும் ஜூலி டெய்மோர் ஆகியோரால் மேடைக்கு ஏற்றவாரு தழுவி எழுதப்பட்ட தாமசு மாணின் *தி டிரான்ஸ்போஸ் ஹெட்* என்ற நிகழ்ச்சிக்காக இந்திய நடனக் கலையில் சுவாதி பணியாற்றினார். கொலம்பியா ஒளிபரப்பு அமைப்பின் 'சேக்ரட் ஆர்ட்ஸ்' என்ற ஆவணப்படத்தில் நடித்தவர்களில் ஒருவராக சுவாதி இடம் பெற்றார்.
# சுவாதி பீஸ்

## கல்வியாளர்

சுவாதி, 1991-2006 வரை நியூயார்க் நகரத்தின் பிரெர்லி பள்ளியில் ஒரு கலைஞராகப் பணியாற்றினார். மேலும், குழந்தைகள் மற்றும் இளம் பருவத்தினருக்கான கல்வியில் இந்திய கலைகளுக்கான இலாப நோக்கற்ற சமசுகிருத மையத்தை நிறுவினார். சிம்பொனி ஸ்பேஸில் கலை பாடத்திட்டத்தை தொடர்ந்து கற்பிக்கிறார். 1996 முதல் லிங்கன் மையம் என்ற நிறுவனத்தில் ரெபர்ட்டரி கலைஞராக இருந்து வருகிறார். விமர்சன ரீதியாக பாராட்டப்பட்ட நாடக நட்சத்திரங்கள் லிலெட் துபே, கிரிஷ் கர்னாட், இரஜத் கபூர், முகமது அலி பேக், மற்றும் விக்ரம் கபாடியா ஆகியோர் பல ஆண்டுகளாக இவ்விழாவில் பங்கேற்றுள்ளனர். மேலும் இவர் இன்றும் விழாவின் கலை இயக்குநராக உள்ளார்.  
சுவாதி முதன்முறையாக, சீன நாடகத்தின் மிகப் பழமையான பாணிகளில் ஒன்றான யுனெஸ்கோ பாரம்பரிய கலை வடிவமான குன்க் ஓபராவை மும்பை<nowiki/>யின் தேசிய கலை மையம், மும்பை மற்றும் புதுதில்லியில் உள்ள சிரி கோட்டை மண்டபத்தில் நிகழ்ச்சிகளுடன் இந்தியாவுக்குக் கொண்டுவந்தார். தேவ் படேல் மற்றும் ஜெர்மி அயர்ன்ஸ் நடித்த *எட்வர்ட் ஆர் பிரஸ்மேன்* என்பவரின் *தி மேன் ஹூ நியூ இன்ஃபினிட்டி* என்ற திரைப்படத்தில் நிர்வாக தயாரிப்பாளராகவும், இந்திய கலாச்சார ஆலோசகராகவும் பணியாற்றிய பின்னர், 2014 ஆம் ஆண்டில், சுவாதி கெய்ன் பெப்பர் தயாரிப்பு நிறுவனத்தை  
சுவாதி சமீபத்தில், 19 ஆம் நூற்றாண்டில் இந்தியாவில் காணப்பட்ட நிலை குறித்து, பிரித்தானிய / இந்திய அரசு பற்றிய ஒரு நாடகத்தை இயக்கி முடித்தார். இது, சுயமாக எழுதப்பட்ட இவரின் படைப்பாகும். *தி வாரியர் குயின் ஜான்சி* என்கிற இத்திரைப்படம் 2019 இல் வெளியிடப்பட்டது.  
சபனா ஆஸ்மி, சுஷ்மா சேத், குல்பூசன் கர்பண்டா, மற்றும் உத்கர்ஷ் மஜும்தார் ஆகியோருடன் 9 வது ஆண்டு *மகிந்திரா எக்ஸலன்ஸின்* அரங்க விருதுகளில் (மெட்டா) ஐந்து உறுப்பினர்களைக் கொண்ட பல நடுவர் மன்றம் உட்பட பல குழுக்களில் இவர் அமர்ந்திருக்கிறார்.
# சுவாதி பீஸ்

## அறப்பணி

தென்கிழக்கு ஆசியாவை மையமாகக் கொண்டு, பெண்கள் அதிகாரம் பெறுவதற்காக வெளிப்படையாக வாதிடுபவராக சுவாதி இருக்கிறார். ஆசியா அறக்கட்டளையின் தாமரை வட்டம் என்பதன் ஆலோசகராக உள்ளார். இது "ஒரு மாறும் மற்றும் வளர்ந்து வரும் ஒரு அமைப்பாகும்". இது, ஆசியா முழுவதும் பெண்களின் வாழ்க்கையை மேம்படுத்த உறுதிபூண்டுள்ள இலாப நோக்கற்ற சர்வதேச மேம்பாட்டு அமைப்பு ஆகும்.
# நா. தட்டக்கல்

**நா. தட்டக்கல்** அல்லது **என். தட்டக்கல்** (N.Thattakal) என்பது, தமிழ்நாட்டின் கிருஷ்ணகிரி மாவட்டம், காவேரிப்பட்டணம் ஊராட்சி ஒன்றியத்தில், நாகரசம்பட்டி பேரூராட்சிக்கு உட்பட்ட ஒரு ஊராகும்.
# நா. தட்டக்கல்

## ஊரின் சிறப்பு

இவ்வூரனது பழஞ்சிறப்பு வாய்ந்த ஒரு ஊராகும். இதற்கு சான்று கூறுவதாக தட்டக்கல் கோட்டை என்ற பெயரிலான ஒரு பழங்கால கோட்டை உள்ளது. இக்கோட்டையானது ஐதர் அலி, திப்பு சுல்தான் ஆகியோர் ஆங்கிலேயருக்கும் இடையில் நடந்த போர்களில் சிறப்பாக இடத்தை வகித்தது. இந்த ஊரில் கண்டுபிடிக்கப்பட்ட கி.பி. 1287 ஆண்டய போசள மன்னன் வீர இராமநாதனின் 33 ஆம் ஆட்சியாண்டு கல்வெட்டு கண்டுபிடிக்கப்பட்டது. இக்கல்வெட்டின்படி தட்டக்கல் ஊரானது 650 ஆண்டுகளுக்கு முன்பு *தத்தக்கல்* என அழைக்கப்பட்டது தெரியவருகிறது.
# சர்மிளா பிஸ்வாஸ்

**சார்மிளா பிசுவாசு** (Sharmila Biswas) என்ற இவர் ஓர் குறிப்பிடத்தக்க இந்திய பாரம்பரிய நடனக் கலைஞரும் மற்றும் ஒடிசி நடனபயிற்சியாளரும் ஆவார். இவர், குரு கேளுச்சரண மகோபாத்திராவின் சீடராவார். 1995 ஆம் ஆண்டில், கொல்கத்தாவில் 'ஒடிசி விசன் அண்ட் மூவ்மென்ட் செண்டர்' என்ற நிருவனத்தை நிறுவினார். அங்கு இவர் கலை இயக்குநராக இருக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.  
2012 ஆம் ஆண்டில், சார்மிளா பிசுவாசுக்கு இந்திய சங்கீத நாடக அகாதமியால் இவருக்கு சங்கீத நாடக அகாதமி விருது வழங்கப்பட்டது. இந்த அமைப்பு, இசை, நடனம் மற்றும் நாடகத்திற்கான தேசிய அகாதமியாகும்.
# சர்மிளா பிஸ்வாஸ்

## ஆரம்பகால வாழ்க்கை மற்றும் கல்வி

சார்மிளா பிசுவாசு இந்தியாவிலுள்ள கொல்கத்தாவில் பிறந்து வளர்ந்தார். அங்கு இவர் தனது எட்டு வயதிலிருந்தே நடனம் கற்கத் தொடங்கினார். இவருக்கு பதினாறு வயதாக இருந்தபோது, முரளிதரன் மசியின் கீழ் ஒடிசி நடனத்தில் பயிற்சியைத் தொடங்கினார். அதன் பின்னர் கேளுச்சரண மகோபாத்ராவிடம் தனது பயிற்சி பெற்றார்.  
இதனையடுத்து, கலாநிதி நாராயணனிடமிருந்து அபிநயத்தைக் கற்றுக்கொண்டார்.
# சர்மிளா பிஸ்வாஸ்

## தனிப்பட்ட வாழ்க்கை

சுகாதார மேலாண்மையில் நிபுணத்துவம் வாய்ந்த மருத்துவராக இருக்கும் சுவபன் குமார் பிசுவாசை, சார்மிளா 1987 இல் திருமணம் செய்து கொண்டார். இவர்கள் தற்போது கொல்கத்தாவில் வசித்து வருகின்றனர். இவர்களுக்கு சௌமிக் பிசுவாசு என்ற ஒரு மகன் உள்ளார்.
# சர்மிளா பிஸ்வாஸ்

## விருதுகள்

இந்தியாவின், புரியின் தேவதாசி முறையை அடிப்படையாகக் கொண்ட *சம்பூர்ணா* என்கிற இவரது நடன தயாரிப்புக்காக அரசாங்கத்தின் தகவல் மற்றும் ஒளிபரப்பு அமைச்சகத்தின் "சிறந்த நடன விருது" இவருக்கு வழங்கப்பட்டது. 1998 ஆம் ஆண்டில், மேற்கு வங்காள அரசின் தகவல் மற்றும் ஒளிபரப்புத் துறையிலிருந்து 1998 ஆம் ஆண்டில் சிறந்த நடனத்திற்கான உதய் சங்கர் விருது இவருக்கு வழங்கப்பட்டது.
# வசுந்தரா துரைசுவாமி

**வசுந்தரா துரைசுவாமி** (Vasundhara Doraswamy**)** (பிறப்பு 1949) இவர் இந்தியாவிலுள்ள மைசூரில் அமைந்துள்ள வசுந்தரா நிகழ்த்து கலை மையத்தின் நிறுவனரும் மற்றும் இயக்குநரும் ஆவார். மேலும், இவர் ஒரு திறமையான பாரதநாட்டிய நடனக் கலைஞரும், நடன இயக்குநரும் மற்றும் மரியாதைக்குரிய குருவும் ஆவார். இவர் கடந்த ஆறு தசாப்தங்களாக மிக உயர்ந்த மட்டத்தில் கலை வடிவத்திற்கு பங்களிப்பு செய்துள்ளார். அஷ்டாங்க வின்யாச யோகாவின் ஒழுக்கத்தில் மறைந்த சிறீ பட்டாபி ஜோயிசின் முன்னோடி சீடர்களில் ஒருவரான இவர், வசுந்தரா நாட்டியத்தில் தனது சொந்த பாணியில் துணை களத்தை உருவாக்கியுள்ளார்.
# வசுந்தரா துரைசுவாமி

## ஆரம்ப கால வாழ்க்கை

வசுந்தரா, தெற்கு கனராவில் (கர்நாடகா) உள்ள மூதபித்ரியில் பி. நாகராஜ் மற்றும் திருமதி. வரதா தேவி ஆகியோருக்கு மகளாகப் பிறந்தார். வசுந்தரா, முரளிதர் ராவின் வழிகாட்டுதலின் பேரில் தனது 4வது வயதில் பரதநாட்டியத்தில் அறிமுகமானார் மாநில அளவிலான போட்டியில், தனது 5வது வயதில் தங்கப்பதக்கம் வென்றார். இது இவரது திறனை வெளிச்சம் போட்டுக் காட்டியது மற்றும் இவரது குருவின் பாத்திரத்தில் தொடர்ந்த பந்தநல்லூர் மீனாட்சி சுந்தரம் பிள்ளையின் மாணவி மறைந்த சிறீ இராஜரத்தினம் பிள்ளையின் மேற்பார்வையைத் தேட இவரது பெற்றோரைத் தூண்டியது. வசுந்தரா, தனது அர்ப்பணிப்பு பயிற்சியின் மூலம் கர்நாடக இடைநிலைக் கல்வி வாரியத்தால் நடத்தப்பட்ட வித்வத் தேர்வில் முதல் இடத்தைப் பெற்று தொடர்ச்சியாக மூன்று தங்கப் பதக்கங்களைப் பெற்றார். இவர் மறைந்த சிறீ எச்.எஸ். துரைசுவாமி என்பவரை மணந்தார். தற்போது, ஆத்திரேலியாவில் வசிக்கின்ற தனது மகன் மற்றும் மருமகள் மேகலா கிராசவேவுடன் தனது பாரம்பரியத்தை தொடர்கிறார். மேகலா கிராசாவே 'ஆர்ட் ஆஃப் வின்யாசா' என்று அழைக்கப்படும் ஒரு பிரபலமான பள்ளியை நடத்தி வருகிறார். அங்கு இவர் மாணவர்களுக்கு மிகுந்த ஆர்வத்துடனும், கலை வடிவத்தில் அர்ப்பணிப்புடனும் நடனம் கற்பிக்கிறார்.
# வசுந்தரா துரைசுவாமி

## தொழில்

1988 ஆம் ஆண்டில் வசுந்தரா யோகாவிற்கும் பரதநாட்டியத்திற்கும் இடையிலான தொடர்பு குறித்து தனது ஆய்வுக்காக முனைவர் பட்டம் பெற்றார். &nbsp; அவர் நாட்டுப்புறவியலில் முதுகலைப் பட்டம் பெற்றவர் மற்றும் 'டாங்-டா' மற்றும்' களரிப்பயிற்று' ஆகிய தற்காப்புக் கலைகளின் முழுமையான நிபுணராக உள்ளார். இது நடனத்திற்கான பல்வகை அணுகுமுறைக்கான இவரது தேடலை உறுதிப்படுத்துகிறது முனைவர் வசுந்தரா யோகா மற்றும் நடனத்தின் தொடர்பு பற்றிய ஒரு கட்டுரையை "நாட்டிய யோகா தரிசனம்" என்ற பெயரில் வெளியிட்டுள்ளார்.
# வசுந்தரா துரைசுவாமி

## நாட்டியம்

இவரது நடனக் காட்சிகளைப் பொறுத்தவரை, `பாஞ்சாலி` யட்சகானா இசையை (கர்நாடக மாநிலத்திலிருந்து வந்த நாட்டுப்புற இசையின் ஒரு வடிவம்) பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. சகுந்த குஞ்சனா (உதயவர மாதவ ஆச்சார்யாவின் இலக்கிய தலைசிறந்த படைப்புகள்) மற்றும் இப்போது ஜோதி சங்கரின் சாஸ்திர திரௌபதி போன்ற தனிப்பாடல்கள் பாராட்டுகளைப் பெற்றுள்ளன.
# வசுந்தரா துரைசுவாமி

## விருதுகள் மற்றும் கௌரவங்கள்

முனைவர் வசுந்தராவுக்கு "நாட்டிய ராணி சாந்தலா" என்ற விருது வழங்கப்பட்டது. இது, கர்நாடக மாநில அரசால் நடனத்திற்காக அளிக்கப்படும் மிக உயர்ந்த மாநில விருது ஆகும். இராஜ்யோத்சவா விருதும் வழங்கப்பட்டது. இன்றுவரை கர்நாடக சங்க நிருத்யா அகாதமியின் மதிப்புமிக்க விருதான "கர்நாடக கலா திலக்" என்ற விருதைப் பெற்ற இளையவரும் ஆவார். மேலும் உடுப்பி சிறீ கிருட்டிணா மடத்தில் இருந்து "ஆஸ்தானா நிருத்ய ரத்னா" பெற்ற ஒரே வெற்றியாளரரும் இவராவார். இந்தியாவின் தூர்தர்ஷன் தொலைக்காட்சிமூலம் இவருக்கு "சந்தனா விருது" வழங்கப்பட்டது. பத்மபூசண் சரோஜா வைத்யநாதன் என்பவர் மூலம் *ஸ்ரேஷ்டா கலா பிரச்சாரக்* என்ற விருதும், பத்மவிபூசண் சிறீ பாலமுரளி கிருட்டிணாவிடமிருந்து "கலா விபஞ்சி" என்ற விருதும், ஆஸ்திரேலியாவிலிருந்து நாட்டிய ஜோதி மற்றும் அமெரிக்காவின் மில்லினியம் விருது போன்ற விருதுகள் இவர் பெற்ற விருதுகளில் குறிப்பிடத்தக்கவவை. &nbsp;  
இவர் தூர்தர்ஷனில் ஏ-தர கலைஞர் ஆவார்.  
இவர், 137 நாடுகளை பிரதிநிதித்துவப்படுத்தும் 2500 பார்வையாளர்களுக்கு முன்பாக யுனெஸ்கோவின் அனுசரணையில் பாரிஸில் நடைபெறும் 'உலக அமைதி' மாநாட்டிற்கு இந்தியாவில் இருந்து அழைக்கப்பட்ட ஒரே பரதநாட்டிய நடனக் கலைஞர் ஆவார்.
# வசுந்தரா துரைசுவாமி

## பயிற்சி

உலகளாவிய சுற்றுப்பயண நடனக் கலைஞரான முனைவர் வசுந்தரா பல்வேறு நாடுகளில் பரதநாட்டியம் மற்றும் யோகாவில் தொடர்ந்து பயிற்சிப் பட்டறைகளை நடத்தி வருகிறார். இவர் இங்கிலாந்தில் பாரதிய வித்யா பவனுக்காக கோடைகால முகாம்களை நடத்தியுள்ளார். இவர் செக் குடியரசு, போலந்து, பிரான்ஸ், ஜெர்மனி, ஐக்கிய இராச்சியம் மற்றும் ஆஸ்திரியா ஆகிய நாடுகளுக்கு இந்திய கலாச்சார உறவுகளுக்கான அமைப்கில் பிரதிநிதித்துவப்படுத்தியுள்ளார். வசுந்தராவின் தற்போதைய சுற்றுப்பயணங்கள் முதன்மையாக அமெரிக்கா, சிங்கப்பூர், பாரிஸ் மற்றும் ஆஸ்திரேலியாவை மையமாகக் கொண்டுள்ளது. வசுந்தரா அமெரிக்காவில் உள்ள அலபாமா பல்கலைக்கழகத்தில் வருகை தரும் விருந்தினர் பேராசிரியராக உள்ளார். கடந்த 15 ஆண்டுகளாக இவர் ஒவ்வொரு கோடையிலும் லூயிவில்லை தனது இல்லமாக மாற்றியுள்ளார். மேலும் லூயிவில்லின் கலைத்துறையில் இவரது பங்களிப்பை அங்கீகரித்து 2012 ஆம் ஆண்டில் அமெரிக்காவின் லூயிவில் நகரத்தந்தையால் "லூயிவில்லின் கௌரவ குடிமகன்" மற்றும் "வாழ்நாள் சாதனையாளர் விருது" இவருக்கு வழங்கப்பட்டது.
# இராமவர்ம குலசேகரன்

**இராமவர்மன்** (11ஆம் நூற்றாண்டின் பிற்பகுதி ), என்பவர் **குலசேகரப் பெருமாள் சக்கரவர்த்திகள்** என்ற பெயரில், இடைக்கால கேரளாவின் சேர வம்சத்தின் கடைசி மன்னராக இருந்தார். இவர் மிகவும் வெற்றிகரமான, சக்திவாய்ந்த சோழ சாம்ராச்சியத்திற்கு எதிரான போர்களுக்கு மிகவும் பிரபலமானவர் ஆவார்.  
சேரபெருமாள் மன்னரின் நேரடி அதிகாரம் மத்திய கேரளவில் தலைநகர் மாகோட்டை (மகோதயா, இன்றைய கொடுங்கல்லூர்) சுற்றியுள்ள நாட்டிற்குள் மட்டுப்படுத்தப்பட்டிருந்தது. இவரது அரசாட்சி உள்ளூர் தலைவர்கள் அரசியல் மற்றும் இராணுவ ரீதியாக ஒப்பிடும்போது பெயரளவில் இருந்தது. நம்பூதிரி பிராமணர்களுக்கு மத மற்றும் சமூக விஷயங்களில் பெரும் அதிகாரம் இருந்தது.  
இராமவர்மனின் ஆட்சி காலங்கள் குறித்த தேதியிட்ட கல்வெட்டுகள் கொயிலாண்டிக்கு அருகிலுள்ள பந்தலயானி கொல்லம் என்ற இடத்தில் காணலாம் .திருவல்லூர் (பெரியாறு), சங்கனாச்சேரிக்கு அருகிலுள்ள பெருன்னா நெடும்புரம் தாலி (பாரதப்புழா) மற்றும் கொல்லம் ஆகிய இடங்களில் காணலாம். இராமவர்மனைப் பற்றிய கடைசி கல்வெட்டு தஞ்சையின் திருவலஞ்சுழியில் காணப்படுகிறது. (விக்கிரம சோழ மன்னனின் ஆட்சி ஆண்டில் தேதியிடப்பட்டுள்ளது)  
இராமவர்மனின் ஆட்சி காலத்தில் வேனாடு (தெற்கு கேரளா) புதிய சோழர்களால் ஆக்கிரமிப்பைக் கண்டது. கி.பி 1097இல் விழிஞ்சம் மற்றும் கொல்லம் துறைமுகங்கள் சோழ-பாண்டிய படைகளால் கைப்பற்றப் பட்டது. இருப்பினும், கி.பி 1102 இல் சேரரால் கொல்லத்தை மீட்டெடுக்க முடிந்தது. பொ.ச. 1102 தேதியிட்ட ஒரு பதிவில், ராஜா தனது நான்கு அமைச்சர்கள், ஆயிரம் நாயர் வீரர்களின் தலைவர் மற்றும் எரநாட்டின் தலைவரான மன விக்ரம புந்துராக்கோன் (சமோரின்) ஆகியோருடன் கொல்லத்தில் ஒரு படைக்குத் தலைமை தாங்கினார் என்று கூறுகிறது. கி.பி. 1102 மற்றும் 1118 ஆகிய ஆண்டுகளில் சோழர்கள் கொல்லம் மற்றும் விழிஞ்சம் ஆகிய இடங்களை மீண்டும் கைப்பற்றினர். இதன் மூலம் சேர மன்னர் சோழர்களுக்கு கப்பம் செலுத்த வேண்டிய கட்டாயம் ஏற்பட்டது.  
இராமவர்மனின் ஆட்சியின் இறுதி காலத்தில் கொடுங்கல்லூர் சேர இராச்சியத்தின் இரண்டாவது தலைமையகமாக கொல்லம் செயல்பட்டது. அறிஞர்களின் கூற்றுப்படி, "வேனாட்டின் விசுவாசத்தைப் பாதுகாப்பதில் கொல்லத்தின் பழைய ஆளும் குலத்துடனான திருமண உறவுகளின் மூலோபாய நன்மையும் தெற்கு கேரளாவில் தொடர்ச்சியான சோழ-பாண்டிய தாக்குதல்களின் வெளிச்சத்தில் கருதப்படலாம்". 12ஆம் நூற்றாண்டின் ஆரம்பத்தில் கொல்லத்தின் ஆட்சியாளர் வீர கேரளா என்பவர் கடைசி சேர மன்னனின் மகன் என்று ஒரு பாரம்பரியம் உள்ளது.  
- சேர வம்சம்
- முதலாம் குலோத்துங்க சோழன்
# சஜ்ரா மற்றும் கோஜ்ரா கோட்டை

**சஜ்ரா மற்றும் கோஜ்ரா** (Sajra and Gojra Forts) என்பது இந்தியாவின் தமிழ்நாட்டில் வேலூர் நகரத்தின் கிழக்கே நாமம் மலையின் மேல் கட்டப்பட்ட கோட்டைகள் ஆகும். சஜ்ரா மற்றும் கோஜ்ரா என்பதற்கு முறையே "புத்திசாலியானது" மற்றும் "அழகானது" என்று பொருள்.
# சஜ்ரா மற்றும் கோஜ்ரா கோட்டை

## வரலாறு

1678 ஆம் ஆண்டில், சத்ரபதி சிவாஜியின் இராணுவத்தால் வேலூர் கோட்டை முற்றுகையிடப்பட்டபோது, வேலூர் கோட்டையின் தளபதி அப்துல்லா கான் ( அபிசீனியன் ) கோட்டையை பாதுகாத்தார். சத்ரபதி சிவாஜி தனது படைத்தலைவர் சப்னிஸ் நர்ஹரி ருத்ரா என்பவரை 2000 குதிரைப்படை மற்றும் 5000 காலாட்படையுடன் முற்றுகையைத் தொடர நியமித்தார். முற்றுகை பதினான்கு மாதங்கள் நீடித்தது. வேலூர் கோட்டையிலிருந்து சுமார் 2 கி.மீ தூரத்தில் உள்ள மலை உச்சியில் சஜ்ரா மற்றும் கோஜ்ரா என்ற இரண்டு சிறிய கோட்டைகளை அவர் கட்டினார். இந்த கோட்டைகளிலிருந்து வேலூர் கோட்டை ஆதிக்கம் செலுத்தப்பட்டது . வேலூர் கோட்டையை பாதுகாத்த 500 வீரர்களில் 400 பேர் கொல்லப்பட்டனர் என்று கூறப்படுகிறது. வேலூர் கோட்டையை பாதுகாத்து வந்த அப்துல்லா கான் 1678 ஆகஸ்ட் 21 அன்று சரணடைந்தார். பின்னர், மராட்டியப் பேரரசு வேலூர் கோட்டையை பலப்படுத்தி 30 ஆண்டுகள் ஆட்சி செய்தது.
# சாமா பாட்

குரு **ஷாமா பாட்** (*Shama Bhate*, மராத்தி: शमा भाटे) (பிறப்பு: அக்டோபர் 6, 1950) ஷாமா தை என்றும் அழைக்கப்படுபவர், இந்தியாவின் கதக் நடனக் கலைஞர்களில் ஒருவர் ஆவார். இவரது தொழில் வாழ்க்கையானது 40 ஆண்டுகளுக்கும் மேலாக நீடித்தது உள்ளது, இவர் 4 வயதிலிருந்தே கதக் நடனத்தைக் கற்று நிகழ்ச்சிகளை நிகழ்த்தி வருகிறார். மேலும் கதக் ஆசிரியராக இருந்து, இந்தியாவில் பல கதக் நடனக் கலைஞர்களுக்கு நடனப் பயிற்சி அளிக்கிறார். புனேவில் உள்ள இவரது நடன அகாடமியான நட்ரூப்பின் கலை இயக்குநராகவும் உள்ளார்
# சாமா பாட்

## தனிப்பட்ட வாழ்க்கை

குரு ஷாமா பாட் பெல்காமில் (இப்போது பெலகாவி) 6 அக்டோபர் 1950 இல் பிறந்தார். இவரது பெற்றொர்களான திருமதி குலாப் பைசா நாயக் மற்றும் ஸ்ரீ கணகதர் ஜி நாயக் ஆகியோருக்கு மகளாகப் பிறந்தார். இவர் 1974 ஆம் ஆண்டில் குரு ரோகிணி பாட்டேவின் மகனான சனத் பாட்டேவை மணந்தார். இவர்களுக்கு அங்கத் பாட் என்ற ஒரு மகன் உள்ளார்.
# சாமா பாட்

## பயிற்சி

குரு ஷமா பாட் குரு திருமதி ரோகிணி பாட்டின் முதன்மை சீடர் மற்றும் மருமகள் ஆவார். மேலும் இவர் கதக் சாம்ராட் பண்டிட் பிர்ஜு மகாராஜ் மற்றும் பண்டிட். மோகன்ராவ் கல்லியன் புர்கர் ஆகியோரிடம் இருந்தும் பயிற்சி பெற்றுள்ளார். மேற்கூறிய குருக்களிடமிருந்தும், சுய கற்றலிலினாலும் பல ஆண்டு கற்றல் அனுபவர்த்தினால் கதக் நடனத்தின் இவர் இவற்றை கலந்தார். இது 'தாளம்' மற்றும் 'லயம்' ஆகியவற்றில் சிறப்பு உள்ளீடுகளைக் கொண்டதாக ஆனது .  
குரு ஷாமா பாட் பல ஆண்டுகளாக, இந்தியாவிலும் வெளிநாட்டிலும் சுயாதீனமாக ஆடுபவர்களுக்கும், ஆடலைக் கற்பிக்கும் பல தொழில்முறை கதக் நடனக் கலைஞர்களுக்கு பயிற்சி அளித்துள்ளார். புனே பல்கலைக்கழகத்தின் லலித் கலா கேந்திரா, மும்பை பல்கலைக்கழகத்தின் நாலந்தா கல்லூரி, நாக்பூர் பல்கலைக்கழகத்தின் பாரத் கல்லூரி, புனேவில் உள்ள பாரதி வித்யாபீடம் ஆகியவற்றில் மூத்த குருக்களில் ஒருவராகவும் பல பல்கலைக்கழகக் குழுக்களில் உள்ளார். இவரது வழிகாட்டுதலில் முப்பதுக்கும் மேற்பட்ட மாணவர்கள் பல்வேறு பல்கலைக்கழகங்களில் முதுகலை பட்டம் பெற்றுள்ளனர். மேலும் 12 மாணவர்களுக்கு HRDC தேசிய உதவித்தொகை (மூத்த மாணவர்களுக்கு) வழங்கப்பட்டுள்ளது. மேலும் CCERT உதவித்தொகை (இளைய மாணவர்களுக்கு) வழங்கப்பட்டுள்ளது.
# சாமா பாட்

## நடன அமைப்பு பணிகள்

குரு சாமா பாட்டேவின் நடனப் பணிகள் விரிவானது. இவர் கதக்கின் பாரம்பரிய மற்றும் சமகால வடிவம் என இரண்டிலும் பரிசோதனை முயற்சிகளை மேற்கொண்டுள்ளார். பாரம்பரிய மற்றும் செவ்வியல் இசைத் தொகுப்புகளாக - டால்ஸ், தரனாஸ், தும்ரிஸ் போன்றவற்றின் தொகுப்பை இவர் உருவாக்கியுள்ளார். தனது சொந்த கண்ணோட்டத்துடன் உருவாக்கியுள்ளார். 2015 ஆம் ஆண்டிலிருந்து மிகச் சமீபத்திய தயாரிப்பாக, இந்திய வீரகாவியமான மகாபாரதத்தில் ஈர்க்கப்பட்டு, 7 வெவ்வேறு இந்திய செவ்வியல் மற்றும் நாட்டுப்புற நடன வடிவங்களைக் கொண்டு அந்த நடனக் கலைஞர்களைக்கொண்டு "அதீத் கி பரச்சாயன் - Reflections on the Mahabharata Saga" என்ற நிகழ்ச்சியை உருவாக்கினார். பாடகி லதா மங்கேஷ்கரின் 85 வது பிறந்தநாள் கொண்டாட்டத்தின் போது நாட்ரூப்பைச் சேர்ந்த இவரது மாணவர்களால் நிகழ்த்தப்பட்ட மற்றொரு நடன அமைப்பு பணியானது, 'பாலா வாகி தேஸ்' என்ற நடன பாலே ஆகும்.
# சுவர்ணமுகி (திரைப்படம்)

***சுவர்ணமுகி*** என்பது 1998 ஆம் ஆண்டு வெளிவந்த தமிழ் நாடகத் திரைப்படம் ஆகும்.  
கே. எஸ். அதியமான் இத்திரைப்படத்தினை இயக்கியிருந்தார். இத்திரைப்படத்தில் தேவயானி, இராதாகிருஷ்ணன் பார்த்திபன், பிரகாஷ் ராஜ் ஆகியோர் முக்கிய கதாபாத்திரங்களில் நடித்திருக்கின்றனர். ஜெய்கணேஷ், மணிவண்ணன், மற்றும் பாத்திமா பாபு ஆகியோர் உடன் கதாபாத்திரங்களில் நடித்திருக்கின்றனர்.  
கே. சேது ராஜேஸ்வரன் இத்திரைப்படத்தினை தயாரித்திருந்தார். சுவரராஜ் இசையமைத்துள்ளார். 20 பிப்ரவரி 1998 இல் வெளிவந்தது.  
இத்திரைப்படம் தெலுங்கு மொழியில் சுமன், சங்கவி (நடிகை) மற்றும் சாய் குமார் ஆகியோர் நடிப்பில் மறு ஆக்கம் செய்யப்பட்டது.
# சுவர்ணமுகி (திரைப்படம்)

## நடிகர்கள்

- இராதாகிருஷ்ணன் பார்த்திபன் - பாண்டியன்
- தேவயானி - சுவர்ணமுகி
- பிரகாஷ் ராஜ் - ஆகாஸ்
- ஜெய்கணேஷ் - பாண்டியன் தந்தை
- மணிவண்ணன் - வரதராஜன்
- பாத்திமா பாபு - வனஜா
- மனோபாலா- மொழி பெயர்ப்பாளர்
- நிகிதா ஆரியா
# சுவர்ணமுகி (திரைப்படம்)

## இசை

முக்கோணக் காதல் கதையம்சம் கொண்ட திரைப்படம். முன்னாள் காதலன் ஏமாற்றிவிட்டதாக எண்ணுகிறாள். ஆதலால், தன்னை விரும்பும் ஒருவனை இரண்டாவது காதலானாக கொள்கிறாள். அப்போது,முதல் காதலன் திரும்ப வந்து குறுக்கிடுகிறான். முடிவு என்ன என்பது கதையாகும்.
# கிரண் செகல்

**கிரண் செகல்** ஒரு இந்திய பாரம்பரிய **ஒடிசிய** நடன கலைஞர் ஆவார் . இவர் புகழ்பெற்ற நடிகர் ஜோஹ்ரா செகலின் மகள். இவர் 1998 ஆம் ஆண்டு பத்மஸ்ரீ விருது பெற்றார். இவர் எம்.கே.சரோஜாவின் சீடர், ***செகல்*** உலகம் முழுவதும் நடன நிகழ்ச்சிகளை நிகழ்த்தியுள்ளார். இவர் 2002 ஆம் ஆண்டில் இந்திய அரசால் நான்காவது மிக உயர்ந்த விருது ஆன பத்மஸ்ரீ விருது ஆல் கவுரவிக்கப்பட்டார்.
# அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்

த **அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ** (**AMPAS**, ; **தி அகாதமி** அல்லது **தி மோசன் பிக்சர் அகாதமி**) திரைப்பட கலை மற்றும் அறிவியலை முன்னேற்ற அமைக்கப்பட்ட அகாதமி ஆகும். ஆசுக்கர் விருது என்று அழைக்கப்படும் அகாதமி விருதுகளை வழங்குகிறது.
# டிடிடிஏ தொடக்கப்பள்ளி, தச்சநல்லூர்

டிடிடிஏ தொடக்கக் பள்ளி என்பது திருநெல்வேலியில் இருந்து சுமார் இரண்டு கிலோ மீட்டர் தொலைவில் அமைந்துள்ள தச்சநல்லூர் எனும் கிராமத்தில் அமைந்து உள்ள ஒரு பள்ளிக்கூடம் ஆகும்.  
இது தச்சநல்லூரில் இருந்து திருநெல்வேலி டவுணுக்கு செல்லும் சாலையில் அமைந்துள்ளது
ஒரு ஆண்டுக்கு சுமார் 250 க்கும் மேற்பட்ட சிறுவர் சிறுமிகள் இலவசமாக ஆரம்ப கல்வி பயின்று வருகின்றார்கள்.
தமிழக அரசு இலவச மதிய உணவுத் திட்டம்,இலவச சீருடைத் திட்டம் ஆகியவைகள் இணைக்கப்பட்டு உள்ளது.இந்த பள்ளிக்கூடம் சுமார் 50 ஆண்டுகள் பழமை வாய்ந்தது.
# டிடிடிஏ தொடக்கப்பள்ளி, தச்சநல்லூர்

## இவற்றையும் காண்க

பங்களா நடுநிலைப் பள்ளி, தச்சநல்லூர்  
தச்சநல்லூர் ஊராட்சி ஒன்றிய தொடக்கப் பள்ளி  
தச்சநல்லூர்  
தச்சநல்லூர் வரம் தரும் பெருமாள் கோயில்  
தச்சநல்லூர் நெல்லையப்பர் காந்திமதி அம்பாள் கோயில்  
தச்சநல்லூர் வேதமூர்த்தி கோயில்  
பெரியம்மன் கோவில் தச்சநல்லூர்
# 84ஆவது அகாதமி விருதுகள்

**84ஆவது அகாதமி விருதுகள் ** விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS), ஆல் ஒருங்கிணைக்கப்பட்டது, 2011 ஆம் ஆண்டில் ஐக்கிய அமெரிக்காவில் வெளிவந்த சிறந்த திரைப்படங்களை பாராட்டுவதற்கு நடத்தப்பட்டது. பிப்ரவரி 26, 2012 அன்று ஹாலிவுட் மற்றும் ஹைலாந்து சென்டர் திரையரங்கம், ஹாலிவுட், லாஸ் ஏஞ்சலஸ் இல் 17:30 ப.நே.வ / 20:30 கி.நே.வ நடந்தது. நடிகர் பில்லி கிறிசுடல் இவ்விழாவினை ஒன்பதாவது முறையாக நடத்தினார்..  
சூன் 14, 2011 அன்று அகாதமி தலைவர் டாம் ஷெராக் 2012 அகாதமி விருதுகலில் ஐந்து முதல் பத்து திரைப்படங்கள் சிறந்த திரைப்படத்திற்கான விருதிற்கு பரிந்துரைக்கப் போவதாக அறிவித்தார்.  
*த ஆர்ட்டிஸ்ட்* ஐந்து விருதுகளை வென்றது, சிறந்த நடிகர், சிறந்த இயக்குநர், மற்றும் சிறந்த திரைப்படம். 1927 இல் வெளிவந்த *விங்ஸ்* திரைப்படத்தினை அடுத்து சிறந்த திரைப்படத்திற்கான விருதை ஊமைத்திரைப்படம் வென்றது முதல் முறையாகும். பிற வெற்றியாளர்களில் - *ஹியூகோ* ஐந்து விருதுகளை வென்றது, *தி ஐயர்ன் லேடி* இரண்டு விருதுகளையும், மற்றும் *பிகின்னர்சு*, *தி டிசன்டன்ட்சு*, *த பேன்டாசுடிக் பிலையிங் புக்சு ஆஃப் மிசுடர். மார்ரிசு லெசுமோர்*, *த கேர்ள் வித் த டிராகன் டாட்டூ*, *தி ஹெல்ப்*, *மிட்நைட் இன் பாரீசு*, *தி மப்பெட்சு*, *ரங்கோ*, *சேவிங் ஃபேசு*, *எ செபரேஷன்*, *த ஷோர்*, மற்றும் *அன்டிபீடட்* ஒவ்வொன்றும் ஒரு விருதினை வென்றன. ஐக்கிய அமெரிக்காவில் 39 மில்லியன் மக்கள் இவ்விழாவினை தொலைக்காட்சியில் கண்டுகளித்தனர்.
# 84ஆவது அகாதமி விருதுகள்

## தேர்வு மற்றும் பரிந்துரை

இவ்விழாவினை நடத்தினார்|alt=Photo of Billy Crystal.]]
சனவரி 24, 2012 அன்று at 5:38&nbsp;a.m. பி.நே.வ. மணியளவில்(13:38 ஒ.ச.நே.) 84ஆவது அகாதமி விருதுகளுக்கான பரிந்துரைகள் அறிவிக்கப்பட்டன. *ஹியூகோ* திரைப்படம் 11 பரிந்துரைகளுடன் முன்னனியில் இருந்தது; அதனைத் தொடர்ந்து *த ஆர்ட்டிஸ்ட்* திரைப்படம் 10 பரிந்துரைகளுடன் இரண்டாம் இடத்தினைப் பெற்றது.  
வெற்றியாளர்கள் பிப்ரவரி 26, 2012 அன்று நிகழ்ந்த விழாவில் அறிவிக்கப்பட்டனர். . த ஆர்டிஸ்ட் திரைப்படத்தினை பலர் முழுதும் ஊமைத்திரைப்படமாக கருதினாலும், உண்மையில் அது இசைத்திரைப்படமாகும். 1927 ஆம் ஆண்டு வெளிவந்த *விங்ஸ்* திரைப்படம் மட்டுமே சிறந்த திரைப்படம் வென்ற முழுக்க முழுக்க ஊமைத்திரைப்படமாகும். மேலும் 1993 இல் சிறந்த திரைப்படம் வென்ற *சிண்டலர்ஸ் லிஸ்ட்* திரைப்படத்தினை அடுத்து கருப்புவெள்ளைத் திரைப்படம் வெல்வது இதுவே முதன்முறை. மெரில் ஸ்ட்ரீப் ஆசுக்கர் விருதினை வெல்வது மூன்றாவது முறையாகும்.
# 84ஆவது அகாதமி விருதுகள்

## தேர்வு மற்றும் பரிந்துரை

### சிறப்பு அகாதமி விருதுகள்

மூன்றாம் கவர்னர்கள் விருதுகள் விழா நவம்பர் 12, 2011 அன்று நடத்தப்பட்டது, பின்வரும் விருதுகள் வழங்கப்பட்டன.
- சிறப்பு அகாதமி விருதுகள்
- சேம்சு இயர்ல் சோன்சு
- டிக் சுமித்
- சான் அர்சோல்டு மனிதநேய விருது:
- ஓப்ரா வின்ஃப்ரே
# 84ஆவது அகாதமி விருதுகள்

## தேர்வு மற்றும் பரிந்துரை

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன.  
| பரிந்துரைகள் | திரைப்படம் |
| --- | --- |
| 11 | *ஹியூகோ* |
| 10 | *த ஆர்ட்டிஸ்ட்* |
| 6 | *மனிபால்* |
| *வார் ஹார்சு* |  |
| 5 | *தி டிசன்டன்ட்சு* |
| *த கேர்ள் வித் த டிராகன் டாட்டூ* |  |
| 4 | *தி ஹெல்ப்* |
| *மிட்நைட் இன் பாரீசு* |  |
| 3 | *ஆல்பர்ட் நாப்சு* |
| *ஆரி பாட்டர் அண்டு த டெத்லி அலோவ்சு - பாகம் 2* |  |
| *டிங்கர் டெயிலர் சோல்டியர் சுபை* |  |
| *டிரான்ஸ்ஃபார்மஸ்: டார்க் ஒப் தி மூன்* |  |
| *த டிரீ ஆஃப் லைஃப்* |  |
| 2 | *பிரைடுசுமெய்ட்சு* |
| *எக்ஸ்டிரீம்லி லவுட் & இன்கிரெடிப்லி குளோஸ்* |  |
| *தி ஐயர்ன் லேடி* |  |
| ''மை வீக் வித் மரிலின்' |  |
| *எ செபரேஷன்* | } |  
பின்வரும் திரைப்படங்கள் பல்வேறு விருதுகளை வென்றன.  
| விருதுகள் | திரைப்படம் |  |
| --- | --- | --- |
| 5 | *த ஆர்ட்டிஸ்ட்* |  |
| *ஹியூகோ* |  |  |
| 2 | *தி ஐயர்ன் லேடி* | } |
# 84ஆவது அகாதமி விருதுகள்

## *நினைவஞ்சலி*

அன்மையில் மறைந்த திரைப்படத்துறையினருக்கு நினைவஞ்சலி செலுத்தப்பட்டது. அவர்களில் சிலர்,
- விட்னி ஊசுட்டன் – நடிகை, பாடகர்
- ஸ்டீவ் ஜொப்ஸ்
- எலிசபெத் டெய்லர் – நடிகை
# ஊராட்சி ஒன்றிய தொடக்கப் பள்ளி, தச்சநல்லூர்

தச்சநல்லூர் ஊராட்சி ஒன்றிய தொடக்கப் பள்ளி என்பது திருநெல்வேலி சந்திப்பிலிருந்து இருந்து சுமார் 2 கிலோ மீட்டர் தொலைவில் அமைந்துள்ளது. இது தச்சநல்லூரில் இருந்து திருநெல்வேலி டவுணுக்கு செல்லும் சாலையில் அமைந்துள்ளது. இந்த பள்ளி 82 ஆண்டுகள் பழமையானது. இங்கு ஆண்டிற்கு சுமார் 100 மாணவ மாணவிகள் பயின்று வருகின்றனர்.  
இப்பள்ளியில் மாணவ மாணவிகளுக்கு இலவச கணிணி வகுப்புகள், இலவச தமிழ் மற்றும் ஆங்கில கல்வி பயிற்றுவிக்கப்படுகின்றன. தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.
# ஊராட்சி ஒன்றிய தொடக்கப் பள்ளி, தச்சநல்லூர்

## வரலாறு

இந்த பள்ளி 82 ஆண்டுகள் பழமையானது.
# ஊராட்சி ஒன்றிய தொடக்கப் பள்ளி, தச்சநல்லூர்

## பள்ளியின் சிறப்பம்சங்கள்

மாணவ மாணவிகளுக்கு இலவச கணிணி வகுப்புகள், இலவச ஆங்கில கல்வி மற்றும் தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.
# ஊராட்சி ஒன்றிய தொடக்கப் பள்ளி, தச்சநல்லூர்

## இவற்றையும் காண்க

தச்சநல்லூர் டிடிடிஏ தொடக்கக் கல்வி பள்ளி  
பங்களா நடுநிலைப் பள்ளி, தச்சநல்லூர்  
தச்சநல்லூர் வரம் தரும் பெருமாள் கோயில்  
தச்சநல்லூர் நெல்லையப்பர் காந்திமதி அம்பாள் கோயில்  
தச்சநல்லூர் வேதமூர்த்தி கோயில்
# அகரம் சிப்பந்தி தொடருந்து நிலையம்

**அகரம் சிப்பந்தி தொடருந்து நிலையம்** (*Agaram Sibbandi railway station*, நிலையக் குறியீடு:*AGM*), இந்தியாவின், தமிழ்நாட்டில், திருவண்ணாமலை மாவட்டத்தில் உள்ள நாயுடுமங்கலம் என்னுமிடத்தில் அமைந்துள்ள ஒரு தொடருந்து நிலையம் ஆகும்.  
இந்த தொடருந்து நிலையத்திலிருந்து வேலூர், காட்பாடி, திருவண்ணாமலை, ஆரணி, விழுப்புரம் ஆகிய நகரங்களுக்கு நேரடியாக தொடருந்து சேவைகள் உள்ளது.
# கலாமண்டலம் கிரிஜா

**கலாமண்டலம் கிரிஜா** (**Kalamandalam Girija)** ஒரு இந்திய கூடியாட்டம் நடனக் கலைஞர் ஆவார். இவருக்கு, இந்திய சமசுகிருத திரைஅரங்கு மற்றும் நடனத்தின் மறுமலர்ச்சியில் முக்கியப் பங்கு வகித்த நாட்டியகலாசர்வபொவ்மன் குரு பெயின்குளம் ராம சக்யார் பயிற்சி அளித்தார். கூடியாட்டத்தை கற்கும் முதல் நாங்கியர் அல்லாத மாணவராக கிரிஜாவை இவரது குரு தேர்வு செய்தார், மேலும் கோவில் வளாகத்திற்கு வெளியே கலை நிகழ்ச்சியை நிகழ்த்திய முதல் கூடியாட்டம் நடிகையாக; வரலாற்றின் ஒரு பகுதியாக விளங்கினார். இவர் ஐ.சி.சி.ஆரின் கலைஞர் ஆவார்.